
PARLAMENTUL ROMÂNIEI

CAMERA DEPUTAŢILOR
	         COMISIA JURIDICĂ, 
DE DISCIPLINĂ ŞI IMUNITĂŢI                           
	                        Bucureşti, 04.04.2011      

                        Pl.x 116/2011                    


AVIZ
asupra propunerii legislative pentru modificarea şi completarea Legii 571/2003 privind 
Codul Fiscal
           În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare cu propunerea legislativă pentru modificarea şi completarea Legii 571/2003 privind Codul Fiscal, trimisă cu adresa nr. Pl.x  116 din 16 martie 2011 şi înregistrată cu nr. 31/205 din 17 martie 2011.
          Conform dispoziţiilor art.75 alin.(1) din Constituţia României, republicată şi ale art. 92 alin.(9) pct.1 din Regulamentul Camerei Deputaţilor, republicat, Camera Deputaţilor este Cameră decizională.
          Senatul, în calitate de primă Cameră sesizată, a respins iniţiativa legislativă, în şedinţa din 9 martie 2011.
           Potrivit prevederilor art. 61 din Regulamentul Camerei Deputaţilor, republicat, Comisia juridică, de disciplină şi imunităţi a dezbătut iniţiativa legislativă în şedinţa din 30 martie 2011.            

          Propunerea legislativă are ca obiect modificarea şi completarea Legii 571/2003 privind Codul fiscal, cu modificările şi completările ulterioare, în sensul ca prima locuinţă, respectiv, cea care reprezintă domiciliul persoanei fizice să nu fie impozitată.

        Membrii Comisiei au examinat propunerea legislativă supusă avizării, expunerea de motive, avizul favorabil al Consiliului Legislativ, trimis cu adresa nr. 1317 din 4 noiembrie 2010 şi punctul de vedere al Guvernului, transmis cu adresa  nr. 2899 din 19 noiembrie 2010 prin care nu susţine adoptarea acestei iniţiative legislative.

          În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea negativă a propunerii legislative, întrucât iniţiatorii acestui demers legislativ nu precizează sursele financiare necesare aplicării măsurilor propuse, încălcându-se astfel prevederile cuprinse în art. 138 alin. (5) din Constituţia României, republicată, care prevăd că: „Nicio cheltuaială bugetară nu poate fi aprobată fără stabilirea sursei de finanţare”. De asemenea, măsura instituită prin iniţiativa legislativă aduce atingere principiului autonomiei publice locale, prevăzut la art. 120 alin. (1) din Constituţia României, republicată, o componentă fundamentală a acestui principiu reprezentând-o autonomia financiară.

         În raport cu obiectul şi conţinutul reglementării, iniţiativa legislativă face parte din categoria
legilor ordinare.
               PREŞEDINTE,                                                               SECRETAR,

                Daniel BUDA                                                       Gabriel ANDRONACHE
Consilier, Ciprian Bucur

